
ประกาศองค์การบริหารส่วนตำบลป่าไร่ 
เรื่อง  มาตรการใช้ดุลพินิจ และอำนาจหน้าที่ให้เป็นไปตามหลักการบริหารกิจการบ้านเมืองที่ดี

**************************

	องค์การบริหารส่วนตำบลป่าไร่ มีหน้าที่ในการให้บริการสาธารณะ เพื่อให้เกิดประโยชน์สูงสุดแก่ประชาชน พระราชบัญญัติสภาตำบลและองค์การบริหารส่วนตำบล พ.ศ.2537 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และหน้าที่ตามที่กฎหมายอื่นกำหนดไว้ ซึ่งในการปฏิบัติหน้าที่บริหารกิจการขององค์การบริหารส่วนตำบล ควบคุม ดูแลพนักงานส่วนตำบล ลูกจ้างประจำและพนักงานจ้าง  ฝ่ายบริหารโดยนายกองค์การบริหารส่วนตำบลเป็นผู้กำหนด นโยบายการปฏิบัติงานให้เป็นไปตามกฎหมาย ระเบียบ ข้อบังคับ และมีปลัดองค์การบริหารส่วนตำบลเป็นผู้บังคับบัญชาข้าราชการ มีอำนาจในการสั่งการ อนุญาต อนุมัติ เพื่อปฏิบัติงานภายในหน่วยงาน แต่ในการปฏิบัติหน้าที่ของฝ่ายบริหารด้วยการที่อำนาจการปกครอง โดยเฉพาะในส่วนที่กฏหมายกำหนดให้เป็นการใช้ดุลพินิจของผู้มีอำนาจ ในการตัดสินใจอนุญาต อนุมัติ หรือมีคำสั่งในเรื่องนั้น อย่างรอบคอบ มีขอบเขตและมีเหตุผลสนับสนุนการใช้ดุลพินิจอย่างเพียงพอ
	ดังนั้นเพื่อให้เกิดความโปร่งใสในการใช้ดุลพินิจในการออกคำสั่ง อนุญาต อนุมัติ ในภารกิจขององค์การบริหารส่วนตำบลป่าไร่ เป็นไปตามหลักธรรมาภิบาล จึงได้กำหนดมาตรการใช้ดุลยพินิจของฝ่ายบริหารไว้ดังนี้
	ข้อ 1 การใช้ดุลพินิจชองฝ่ายบริหาร ต้องเป็นไปตามที่กฎหมายบัญญัติให้กระทำการอย่างหนึ่งอย่างใดโดยอิสระ
		ข้อ 2 ขั้นตอนการใช้ดุลพินิจ ต้องประกอบเหตุผลดังนี้
		2.1 ขั้นตอนแรก ข้อเท็จจริงอันเป็นสาระสำคัญ ซึ่งการวินิจฉัยข้อเท็จจริงนั้นต้องตรวจสอบข้อเท็จจริงที่เกิดขึ้น จากพยานหลักฐานที่มีอยู่เพียงพอต่อการพิสูจน์ข้อเท็จจริงว่าได้เกิดขึ้นหรือไม่
		2.2 ขั้นตอนที่สอง ข้อกฎหมาย ที่อ้างอิงประกอบข้อเท็จจริงตาม (2.1)          ที่เกี่ยวข้องและเป็นสาระสำคัญ
		2.3 ขั้นตอนที่สาม ข้อพิจารณาและข้อสนับสนุน ซึ่งผู้ใช้ดุลพินิจจะต้องพิจารณาตัดสินใจว่ากฎหมายได้กำหนดให้ใช้ดุลพินิจได้เพียงประการเดียว หรือหลายประการ ซึ่งสามารถตัดสินใจใช้อำนาจหรือไม่ก็ได้ หรือจะเลือกกระทำการอย่างหนึ่งอย่างใดก็ได้ตามที่กฎหมายกำหนด
		จึงประกาศให้ทราบโดยทั่วกัน

